ddrg/super_eurlex huggingface dataset:
Úradný vestník L 200 , 26/07/1988 S. 0032 - 0033

Fínske špeciálne vydanie: Kapitola 13 Zväzok 17 S. 0106

Švédske špeciálne vydanie: Kapitola 13 Zväzok 17 S. 0106



Smernica Rady z 22. júna 1988, ktorou sa prispôsobuje technickému pokroku smernica Rady 79/622/EHS o aproximácii právnych predpisov členských štátov o ochranných konštrukciách kolesových poľnohospodárskych alebo lesných traktorov chrániacich pri prevrátení (statické testovanie) (88/413/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [1], naposledy zmenenú a doplnenú smernicou 88/297/EHS [2], najmä na jej článok 11, keďže s ohľadom na získané skúsenosti je teraz možné spresniť a doplniť niektoré ustanovenia smernice Rady 79/622/EHS [3], naposledy zmenej a doplnenej smernicou 87/622/EHS [4], keďže opatrenia uvedené v tejto smernici sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti traktorov pre poľnohospodárstvo a lesníctvo, PRIJALA TÚTO SMERNICU: Článok 1 Prílohy III a IV smernice 79/622/EHS sa menia a dopĺňajú v súlade s prílohou k tejto smernici. Článok 2 1. Od. 1. októbra 1988 žiadny z členských štátov nesmie; - odmietnuť, ak ide o typ traktora, udeliť EHS typové schválenie, vydať dokument uvedený v článku 10 ods.1, posledná zarážka smernice 74/150/EHS, alebo udeliť národné typové schválenie, alebo - zakázať uvedenie traktora do prevádzky; ak ochranné konštrukcie chrániace pri prevrátení tohto typu traktora alebo týchto typov traktorov spĺňajú požiadavky tejto smernice. 2. Od 1. októbra 1989 členské štáty: - nevydajú dokument uvedený v článku 10 ods. 1 posledná zarážka smernice 74/150/EHS týkajúci sa typu traktora, ktorého ochranná konštrukcia chrániaca pri prevrátení nespĺňajú požiadavky tejto smernice, - môžu odmietnuť udeliť národné typové schválenie, ak ide o typ traktora, ktorého ochranná konštrukcia nespĺňa požiadavky tejto smernice. Článok 3 Členské štáty prijmú najneskôr do 30. septembra 1988 opatrenia potrebné na dosiahnutie súladu s touto smernicou. Bezodkladne o tom informujú Komisiu. Článok 4 Táto smernica je adresovaná členským štátom. V Bruseli 22. júna 1988 Za Radu Cockfield podpredseda [1] Ú. v. ES L 84, 28.3.1974, s. 10. [2] Ú. v. ES L 126, 20.5.1988, s. 52. [3] Ú. v. ES L 179, 17.7.1979, s. 1. [4] Ú. v. ES L 192, 11.7.1987, s. 43. -------------------------------------------------- PRÍLOHA Znenie bodov 1.4 a 1.4.1 v prílohe III k smernici 79/622/EHS sa nahrádza takto: "1.4. Skúška preťažením (pozri obrázky 4a, 4b, 4c v prílohe IV) 1.4.1. Skúška preťažením musí byť vykonaná ak sila klesne viac ako 3 % pri posledných 5 % dosiahnutej deformácie, keď je potrebná energia absorbovaná konštrukciou (pozri obrázok 4b)." Znenie poznámky 1.2 k obrázku 4c v prílohe IV k smernici 79/622/EHS sa nahrádza takto: "ak je bF' menšia ako 0,97 F', musí sa vykonať skúška preťažením". --------------------------------------------------
Úradný vestník L 274 , 06/10/1988 S. 0044 - 0044

Fínske špeciálne vydanie: Kapitola 3 Zväzok 27 S. 0163

Švédske špeciálne vydanie: Kapitola 3 Zväzok 27 S. 0163



Smernica Komisie z 13. septembra 1988, ktorou sa mení a dopĺňa príloha II k smernici 66/402/EHS o obchode s osivom obilnín (88/506/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/402/EHS zo 14. júna 1966 o obchode s osivom obilnín [1] naposledy zmenenú a doplnenú smernicou 88/380/EHS [2], najmä na jej článok 21a, keďže na základe súčasných vedeckých a technických znalostí sa ukazuje, že určité odrody ovsa (Avena sativa) typu "ovos nahý" majú potenciálnu hodnotu ako krmivo; keďže je však ťažké produkovať osivo týchto odrôd s klíčivosťou rovnou hodnote, ktorú normálne dosahujú osivá ostatných odrôd ovsa; keďže z tohto dôvodu je vzhľadom na rozvoj vedeckých a technických znalostí vhodné v prípade odrôd ovsa typu "ovos nahý" znížiť minimálnu klíčivosť z podielu čistých semien 85 % ustanovenú pre ovos v prílohe II k smernici 66/402/EHS; keďže toto zníženie by v prvom rade malo platiť iba po obmedzenú dobu, aby bolo možné zhromaždiť a vyhodnotiť ďalšie technické údaje o týchto odrodách; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Príloha II k smernici 66/402/EHS sa týmto mení a dopĺňa takto: 1. V tabuľke v oddiele (2) (A) v 2. stĺpci ("Minimálna klíčivosť") sa za číslo 85 uvedené pre certifikované osivo (inter alia) Avena sativa 1. a 2. generácie vkladá odkaz "(d)". 2. V oddiele (2) (B) sa vkladá nasledujúca podmienka: "(d) V prípade odrôd Avena sativa, ktoré sú úradne zatriedené ako odrody typu "ovos nahý", môžu členské štáty do 30. júna 1990 znížiť minimálnu klíčivosť z podielu čistých semien na 75 %. V tomto prípade sa na úradnej náveske uvedie údaj "Minimálna klíčivosť 75 %"." Článok 2 Členské štáty, ktoré využijú možnosť pridanú článkom 1 ods. 2, informujú Komisiu a ostatné členské štáty o opatreniach prijatých na tento účel. Článok 3 Táto smernica je adresovaná členským štátom. V Bruseli 13. septembra 1988 Za Komisiu Frans Andriessen podpredseda [1] Ú. v. ES 125, 11.7.1966, s. 2309/66. [2] Ú. v. ES L 187, 16.7.1988, s. 31. --------------------------------------------------
Úradný vestník L 382 , 31/12/1988 S. 0041 - 0041

Fínske špeciálne vydanie: Kapitola 9 Zväzok 2 S. 0007

Švédske špeciálne vydanie: Kapitola 9 Zväzok 2 S. 0007



Smernica Rady z 21. decembra 1988, ktorou sa po deviaty raz mení a dopĺňa smernica 69/169 EHS o harmonizácii ustanovení stanovených zákonmi, inými právnymi predpismi alebo správnymi opatreniami tykajúca sa oslobodenia od dane z obratu a spotrebiteľskej dane na dovozy na medzinárodnej úrovni (88/664/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a predovšetkým na jej článok 99, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže články 2 (6) a 7b (4) smernice Rady 69/169/EHS [4], naposledy zmenenej a doplnenej smernicou 87/198/EHS [5], stanovujú, že každé dva roky a po prvýkrát najneskôr dňa 31. októbra 1987, Rada konajúc v súlade s postupmi stanovenými Zmluvou v tomto bode má upraviť čiastky výnimiek týkajúcich sa odsekov 1 a 2 týchto článkov, aby sa zachovala ich skutočná hodnota; keďže podľa prieskumu, ktorý vykonala Komisia, priemerné zvýšenie cenového indexu pre členské štáty je 11,3 % za obdobie od 1. októbra 1985 do 31. decembra 1988; keďže výsledné čiastky by sa mali zaokrúhliť; keďže v prípade úpravy výnimky spoločenstva, ktorá by mala za následok zmenu o menej než 5 % vo výnimke vyjadrenej v národnej mene, alebo znížení tejto výnimky, príslušný členský štát by mal mať povolené zachovať čiastku v národnej mene získanú pred danou zmenou, PRIJALA TÚTO SMERNICU: Článok 1 Smernica 69/169/EHS sa týmto mení a dopĺňa takto: 1. v článku 2: a) v odseku 1 sa "350 ECU" nahrádza "390 ECU"; b) v odseku 2 sa "90 ECU" nahrádza "100 ECU"; 2. v článku 7 je pridaný nasledujúci odsek: "5. Členské štáty môžu zachovať existujúcu čiastku výnimky, ak prepočet čiastok výnimiek, vyjadrený v ECU, ktoré boli prijaté počas úpravy uvedenej v článkoch 2 (6) a 7b (4) by mal za následok zmenu o menej než 5 % vo výnimke vyjadrenej v národnej mene alebo zníženie tej výnimky"; 3. v článku 7b: a) v odseku 1 a) sa "280 ECU" nahrádza "310 ECU"; b) v odseku 1 b) sa "77 ECU" nahrádza "85 ECU"; c) v odseku 2 sa "77 ECU" nahrádza "85 ECU". Článok 2 1. Členské štáty uvedú do účinnosti do 1. júla 1989 opatrenia potrebné na to, aby sa splnili podmienky tejto smernice. 2. Členské štáty informujú Komisiu o ustanoveniach vnútroštátneho práva, ktoré prijali na vykonanie tejto smernice. Článok 3 Táto smernica je určená členským štátom, V Bruseli 21. decembra 1988 Za Radu predseda V. Papandreou [1] Ú. v. ES C 102, 16.4.1988, s. 4 aÚ. v. ES C 272, 21.10.1988. s. 6. [2] Ú. v. ES C 235, 12.9.1988, s. 138. [3] Ú. v. ES C 95, 11.4.1988. s. 11. [4] Ú. v. ES L 133, 4.6.1969, s. 6. [5] Ú. v. ES L 78, 20.3.1987, s. 53. --------------------------------------------------
Úradný vestník L 382 , 31/12/1988 S. 0035 - 0035

Fínske špeciálne vydanie: Kapitola 3 Zväzok 28 S. 0095

Švédske špeciálne vydanie: Kapitola 3 Zväzok 28 S. 0095



Smernica Rady z 19. decembra 1988, ktorou sa mení a dopĺňa smernica 80/215/EHS o zdravotných problémoch zvierat ovplyvňujúcich obchod s mäsovými výrobkami v rámci spoločenstva (88/660/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže článok 4 ods. 1 smernice 80/215/EHS [4], naposledy zmenenej a doplnenej smernicou 87/491/EHS [5], definuje druhy ošetrenia, ktoré sú vhodné na ničenie náhodných pôvodcov chorôb dobytka v mäsových výrobkoch, aby sa za určitých podmienok umožnil obchod s týmito výrobkami v rámci spoločenstva; keďže získané skúsenosti a rozvoj vedeckých poznatkov a technológie spracovania mäsa umožňuje použitie nového ošetrenia poskytujúceho požadované záruky; keďže začlenenie tohto ošetrenia medzi ostatné, už predpísané druhy by malo zjednodušiť voľný obeh v spoločenstve, čím sa zvýši hodnota výroby, pričom sa predíde riziku šírenia chorôb; keďže bol uverejnený vedecký posudok, ktorý naznačuje, že hmotnostný limit piatich kilogramov, ktorý sa v súvislosti s takýmito mäsovými výrobkami doteraz uplatňoval, možno za predpokladu ponechania a dodržiavania všetkých ostatných ochranných opatrení bezpečne zrušiť, PRIJALA TÚTO SMERNICU: Článok 1 Článok 4 ods. 1 písm. a) bod ii) smernice 80/215/EHS sa týmto mení a dopĺňa takto: 1. druhá zarážka sa zrušuje; 2. v prvej podzarážke bývalej štvrtej zarážky sa výraz "pričom teplota musí byť minimálne 70 °C…" nahrádza výrazom "pričom teplota v strede konzervy musí byť minimálne 70 °C…". Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. apríla 1989. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 19. decembra 1988 Za Radu predseda Y. Pottakis [1] Ú. v. ES C 273, 22.10.1988, s. 9. [2] Stanovisko doručené 16. decembra 1988 (zatiaľ neuverejnené v úradnom vestníku). [3] Stanovisko doručené 14. decembra 1988 (zatiaľ neuverejnené v úradnom vestníku). [4] Ú. v. ES L 47, 21.2.1980, s. 4. [5] Ú. v. ES L 279, 2.10.1987, s. 27. --------------------------------------------------
Úradný vestník L 092 , 05/04/1989 S. 0015 - 0015

Fínske špeciálne vydanie: Kapitola 9 Zväzok 2 S. 0013

Švédske špeciálne vydanie: Kapitola 9 Zväzok 2 S. 0013



Smernica Komisie zo 7. marca 1989, ktorou sa mení a dopĺňa smernica Rady 69/169/EHS o harmonizácii ustanovení stanovených zákonom, inými právnymi predpismi alebo správnymi opatreniami týkajúca sa oslobodenia od dane z obratu a spotrebnej dane na dovozy v medzinárodnom cestovnom ruchu, s prihliadnutím na zavedenie kombinovanej nomenklatúry (89/220/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením (EHS) č. 20/89 [2], a predovšetkým na jeho článok 15, keďže klasifikácia tovaru uvedeného v článku 5 (6) smernice Rady 69/169/EHS [3], naposledy zmenenej a doplnenej smernicou 88/664/EHS [4], je založená na používaní nomenklatúry Rady pre colnú spoluprácu; keďže Rad pre colnú spoluprácu schválila Medzinárodný dohovor o harmonizovanom systéme označovania komodít a kódovaní (v ďalšom texte len "HS"); keďže dohovor schválila Rada rozhodnutím 87/369/EHS [5] a uplatňuje sa od januára 1988; keďže bola na základe toho vypracovaná kombinovaná nomenklatúra, aby sa uplatňoval HS v rámci Európskeho hospodárskeho spoločenstva; keďže odkaz v článku 5 (6) smernice 69/169/EHS musí byť preto k uvedenej kombinovanej nomenklatúre; keďže následné prispôsobenie smernice 69/169/EHS ku kombinovanej nomenklatúre zahrňuje čisto technickú zmenu a doplnenie, ktoré vôbec nemení rozsah uvedenej smernice, PRIJALA TÚTO SMERNICU: Článok 1 V článku 5 (6) smernice 69/169/EHS sa odkaz na položku č. 71.07 a 71.08 o Spoločnom colnom sadzobníku týmto nahrádza odkazom na kódy spoločnej nomenklatúry 7108 a 7109. Článok 2 Členské štáty uvedú do účinnosti najneskôr do 1. júla 1989 opatrenia potrebné na to, aby sa splnili podmienky tejto smernice. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 7. marca 1989 Za Komisiu Christiane Scrivener členka Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. [3] Ú. v. ES L 133, 4.6.1969, s. 6. [4] Ú. v. ES L 382, 31.12.1988, s. 41. [5] Ú. v. ES L 198, 20.7.1987, s. 1. --------------------------------------------------
Úradný vestník L 163 , 14/06/1989 S. 0037 - 0037



Smernica Rady z 8. júna 1989, ktorou sa mení a dopĺňa smernica 83/129/EHS o dovoze koží určitých tuleních mláďat a výrobkov z nich do členských štátov (83/370/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu 83/129/EHS [1], zmenenú a doplnenú smernicou 85/444/EHS [2], a najmä na jej článok 2, so zreteľom na návrh Komisie, keďže smernica 83/129/EHS ustanovuje, že členské štáty prijmú alebo zachovajú všetky opatrenia potrebné na zabezpečenie toho, že výrobky uvedené v jej prílohe sa na ich územia nedovážajú na obchodné účely; keďže smernica 83/129/EHS končí svoju platnosť 1. októbra 1989; keďže Zhromaždenie prijalo písomné vyhlásenie, v ktorom vyzval na časovo neurčité predĺženie smernice 83/129/EHS; keďže v záujme všetkých zúčastnených strán je potrebné vyhnúť sa negatívnym následkom, ktoré by bolo možné očakávať po ukončení platnosti smernice 83/129/EHS; keďže predĺženie smernice 83/129/EHS je užitočným doplnkovým opatrením k opatreniu kanadskej vlády na ukončenie všetkých lovov mláďat tuleňov grónskych a tuleňov mechúrnatých na obchodné účely; keďže narastajú pochybnosti ohľadom účinkov netradičných spôsobov lovu na ochranu tuleňa grónskeho vo východnom Atlantiku, Barentsovom mori a Bielom mori, kde je okrem lovu ovplyvnený aj vyčerpávaním druhov rýb, ktoré sú mu potravou a zachytávaním do sietí pozdĺž nórskeho pobrežia; keďže Komisia zaslala 26. augusta 1983 správu, po ktorej nasledovala doplňujúca správa 14. júna 1985; keďže Komisia zaslala ďalšiu správu Rade 24. marca 1988; keďže smernica 83/129/EHS by sa mala zmeniť a doplniť, aby sa uplatňovala bez určenia dátumu, PRIJALA TÚTO SMERNICU Článok 1 Článok 2 smernice 83/129/EHS sa nahrádza takto: "Článok 2 Táto smernica sa bude uplatňovať od 1. októbra 1983." Článok 2 Táto smernica je adresovaná členským štátom. V Luxemburgu 8 júna 1989 Za Radu predseda J. L. Saenz Cosculluela [1] Ú. v. ES L 91, 9.4.1983, s. 30. [2] Ú. v. ES L 259, 1.10.1985, s. 70. --------------------------------------------------
Úradný vestník L 159 , 10/06/1989 S. 0058 - 0058

Fínske špeciálne vydanie: Kapitola 3 Zväzok 29 S. 0122

Švédske špeciálne vydanie: Kapitola 3 Zväzok 29 S. 0122



Smernica Rady z 30. mája 1989, ktorou sa mení a dopĺňa smernica 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (89/365/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 79/117/EHS z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky [1], naposledy zmenenú a doplnenú smernicou 87/477/EHS [2] a najmä na jej článok 6 (3), so zreteľom na návrh Komisie, keďže smernica 79/117/EHS stanovuje, že obsah jej prílohy sa musí pravidelne meniť a dopĺňať s cieľom zohľadniť vývoj vedeckých a technických poznatkov; keďže smernicou 86/355/EHS [3], ktorou sa mení a dopĺňa príloha smernice 79/117/EHS, boli marketing a použitie etylénoxidu ako prípravku na ochranu rastlín zakázané, až na určité dočasné vnútroštátne výnimky na určité menej významné komodity v prípade existencie osobitnej potreby až dovtedy, kým nebudú dostupné iné spôsoby ošetrovania; keďže platnosť týchto výnimiek vyprší 31. decembra 1989; keďže Komisia preskúmala situáciu týkajúcu sa možných uspokojivých alternatívnych spôsobov ošetrovania, ktoré by nahradili etylénoxid; keďže z tejto správy vyplýva, že v súčasnosti takáto všeobecne dostupná alternatívna metóda ošetrovania v prípade dvoch takýchto výnimiek neexistuje; keďže v dôsledku toho sa ukazuje nevyhnutným posunúť termín vypršania platnosti týchto dvoch výnimiek, PRIJALA TÚTO SMERNICU: Článok 1 Príloha k smernici 79/117/EHS sa týmto mení a dopĺňa takto: V položke C "etylénoxid" sa posledná veta v pravom stĺpci nahrádza touto: "Platnosť výnimiek a), d) a e) vyprší najneskôr 31. decembra 1989 a výnimiek b) a c) najneskôr 31. decembra 1990." Článok 2 Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr 31. decembra 1989. Bezodkladne o tom budú informovať Komisiu. Článok 3 Táto smernica je adresovaná členským štátom. V Bruseli 30. mája 1989 Za Radu predseda C. Romero Herrera [1] Ú. v. ES L 33, 8.2.1979, s. 36. [2] Ú. v. ES L 273, 26.9.1987, s. 40. [3] Ú. v. ES L 212, 2.8.1986, s. 33. --------------------------------------------------
Úradný vestník L 398 , 30/12/1989 S. 0025 - 0025

Fínske špeciálne vydanie: Kapitola 13 Zväzok 19 S. 0123

Švédske špeciálne vydanie: Kapitola 13 Zväzok 19 S. 0123



Smernica Rady z 21. decembra 1989, ktorá mení a dopĺňa po piatykrát smernicu 76/768/EHS o aproximácii právnych predpisov členských štátov vzťahujúcich sa na kozmetické výrobky (89/679/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže smernica 76/768/EHS [4], naposledy zmenená a doplnená smernicou 88/667/EHS [5], zavádza na účely prispôsobenia sa technickým požiadavkám, ustanovených touto smernicou, technickému pokroku, postup na úzku spoluprácu medzi členskými štátmi a Komisiou v rámci Výboru pre prispôsobenie smerníc technickému pokroku na odstránenie technických prekážok obchodu v sektore kozmetických výrobkov; keďže v prípade príloh III až VII je postup tohto výboru uplatniteľný do 31. decembra 1988; keďže obdobie, počas ktorého sa bude tento postup uplatňovať, by sa mal predĺžiť na neurčito, PRIJALA TÚTO SMERNICU: Článok 1 Druhý pododsek článku 8 ods. 2 smernice 76/768/EHS sa ruší. Článok 2 Táto smernica je adresovaná členským štátom. V Bruseli 21. decembra 1989 Za Radu predseda E. Cresson [1] Ú. v. ES C 214, 16.8.1988, s. 16. [2] Ú. v. ES C 47, 27.2.1989, s. 81 aÚ. v. ES C 256, 9.10.1989, s. 68. [3] Ú. v. ES C 56, 6.3.1989, s. 1. [4] Ú. v. ES L 262, 27.9.1976, s. 169. [5] Ú. v. ES L 382, 21.12.1988, s. 46. --------------------------------------------------
Úradný vestník L 398 , 30/12/1989 S. 0024 - 0024

Fínske špeciálne vydanie: Kapitola 13 Zväzok 19 S. 0122

Švédske špeciálne vydanie: Kapitola 13 Zväzok 19 S. 0122



Smernica Rady z 21. decembra 1989, ktorou sa mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (89/678/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 100a, so zreteľom na návrh Komisie [1], v spolupráci s Európskym parlamentom [2], so zreteľom na stanovisko Hospodárskeho a sociálneho výboru [3], keďže verejnosť a životné prostredie sú neustále vystavované novým nebezpečenstvám plynúcim z používania chemických výrobkov; keďže keď sa zistia škody a obzvlášť keď sa zaznamenajú prípady, ktoré majú vážne dôsledky na ľudské zdravie, požadujú sa okamžité opatrenia na zákaz alebo obmedzenie marketingu alebo používania určitých nebezpečných látok a prípravkov na úrovni spoločenstva; keďže vo svojom platnom znení smernica 76/769/EHS [4] neuvádza, že o prispôsobovaní príloh technickému pokroku môže rozhodnúť Komisia za asistencie na to určeného výboru a že podľa toho musí o každom prispôsobení rozhodnúť Rada; keďže technický pokrok si vyžaduje promptné prispôsobovanie ustanovení obsiahnutých v prílohe k smernici 76/769/EHS; keďže s cieľom uľahčenia realizácie požadovaných opatrení je potrebné zaviesť postup umožňujúci úzku spoluprácu medzi členskými štátmi a Komisiou; keďže by malo byť vypracované ustanovenie, ktoré by umožnilo takýto postup v rámci výboru, ako aj schvaľovanie zmien v súlade s postupom stanoveným v článku 21 smernice Rady 67/548/EHS z 27. júna 1967 o aproximácii zákonov, iných právnych predpisov a správnychopatrení týkajúcich sa klasifikácie, balenia a označovania nebezpečných látok [5], naposledy zmenenej a doplnenej smernicou 88/490/EHS [6], PRIJALA TÚTO SMERNICU: Článok 1 Týmto sa do smernice 76/769/EHS vkladá tento článok: "Článok 2a Zmeny požadované s cieľom prispôsobenia príloh technickému pokroku, pokiaľ ide o látky a prípravky, ktoré sú už pokryté smernicou, sú schvaľované v súlade s postupom stanoveným v článku 21 smernice 67/548/EHS [7], ktorá bola naposledy zmenená a doplnená smernicou 88/490/EHS [8]." Článok 2 Táto smernica je určená členským štátom. V Bruseli 21. decembra 1989 Za Radu predseda E. Cresson [1] Ú. v. ES. C 117, 4.5.1988, s. 14. [2] Ú. v. ES. C 262, 10.10.1988, s. 84 aÚ. v. ES. C 291, 20.11.1989, s. 55. [3] Ú. v. ES. C 377, 12.12.1988, s. 7. [4] Ú. v. ES. L 262, 27.9.1976, s. 201. [5] Ú. v. ES. 196, 16.8.1967, s. 1. [6] Ú. v. ES. L 259, 19.9.1988, s. 1. [7] Ú. v. ES. 196, 16.8.1967, s. 1. [8] Ú. v. ES. L 259, 19.9.1988, s. 1. --------------------------------------------------